  Майя Бывальцева Удмуртиын коронавирус инфекцилэсь вакцинаци ортчытон интыослэсь лыдзэс сюозь вуттозы. Со нуналаз 5-6 сюрс адямилы прививка пуктыны луонлык сётоз. Со сярысь элькунысь тазалыкез утёнъя министерстволэн пресс-службаез ивортӥз. Ватсаса пунктъёс та арня ӵоже усьтӥськозы. Прививка лэсьтыны выль висъетъёс ёрос но кар эмъюртъёсын но поликлиникаосын ужалозы. Озьы ик интыосы потаса вакцинаци нуыны чаклало. Мобильной огъетъёс Вавож ёросын Гербер шулдыръяськонын, «Лудорвай» музей-заповедникын AgroPro-2021 фестивальын, Кизнерын Тазалыкъя форумын ужалозы. Ижкарысь Шор площадьын но вакцинациез азьланьтозы: ужан нуналъёсы 16 часысен 20 часозь, шутэтскон нуналъёсы 10 часысен 20 часозь. 22-тӥ инвожое прививка «Мой порт» вузкарон центрын (Киров нимо ульча, 146) пуктыны луоз. Туннэ нуналлы элькунын вакцинацияя 63 пунктъёс ужало, 12-ез со пӧлысь интыысь интые ветло Пусъём, та дыре прививкаез 18 арессэс ортчем муртъёслы гинэ пукто.  Тегъёс: Тазалык Ижкар Удмуртия коронавирус прививка  